# Nihal

Nihal (Beta de la Llebre / β Leporis) és el segon estel més brillant en la constel·lació de la Llebre, després d'Arneb (α Leporis). De magnitud aparent +2,81, es troba a 159 anys llum del Sistema Solar. El seu nom prové de l'àrab An-Nihal i significa «els camells sadollant la seva set».
Nihal és un gegant lluminós grocde tipus espectral G5II, amb una temperatura superficial de 5209 K és una mica menor que la del Sol. Posseeix una lluminositat 165 vegades major que la lluminositat solar i el seu radi és 16 vegades més gran que el radi solar. És una font emissora de raigs X, la qual cosa suggereix que té activitat magnètica. Amb una massa 3,5 vegades major que la del Sol, es troba en una etapa de ràpida evolució amb un nucli estable d'heli; en menys d'un milió d'anys augmentarà la seva lluentor abans de començar la fusió de l'heli en carboni i oxigen. La seva edat actual s'estima en 240 milions d'anys. Encara que en línies generals la seva composició química és similar a la del Sol, mostra certes peculiaritats, com l'enriquiment en elements de les terres rares (itri, praseodimi, neodimi i samari).
Nihal és un estel binari, trobant-se l'acompanyant a 2,5 segons d'arc de l'estel principal. La companya estel·lar és un estel tènue, havent estat catalogat des de magnitud 7 a magnitud 11.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Accurate fundamental parameters for A-, F- and G-type Supergiants in the solar neighbourhood» (en anglès). Monthly Notices of the Royal Astronomical Society, 2, 21-02-2010, pàg. 1369–1379. DOI: 10.1111/J.1365-2966.2009.15979.X.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «Oxygen abundance and the N/C versus N/O relation for AFG supergiants and bright giants». Monthly Notices of the Royal Astronomical Society, 2, 10-2019, pàg. 1533-1542. DOI: 10.1093/MNRAS/STZ2285.
* 1 2 CCDM J05283-2046AB -- Double or multiple star (SIMBAD)
* ↑ «Islamic Crescents' Observation Project». Arxivat de l'original el 2014-12-16. [Consulta: 2 febrer 2019].
* ↑ Takeda, Y.; Sato, B.; Murata, D. «Stellar Parameters and Elemental Abundances of Late-G Giants». SAO/NASA ADS Astronomy Abstract Service. pp. 781 - 802.
* 1 2 3 4 Nihal (Stars, Jim Kaler)
* ↑ Lyubimkov, Leonid S.; Lambert, David L.; Rostopchin, Sergey I.; Rachkovskaya, Tamara M.; Poklad, Dmitry B. «Accurate fundamental parameters for A-, F- and G-type Supergiants in the solar neighbourhood». SAO/NASA ADS Astronomy Abstract Service. pp. 1369-1379.